钦定古今图书集成/方舆汇编/边裔典/第129卷 > 北周
## 钦定古今图书集成/方舆汇编/边裔典/第129卷 > 北周

### 明帝武成元年步落稽郝阿何等附于齐击破之

按《周书明帝本纪》，不载。按《稽胡本传》：“武成初，延州
稽胡郝阿保、郝狼皮率其种人附于齐氏。阿保自署
丞相，狼皮自署柱国，并与其别部刘桑德共为影响。
柱国豆卢宁督诸军，与延州刺史高琳击破之。
武成二年，步落稽叛，大将军韩杲讨之。”

按《周书明帝本纪》，不载。按《稽胡本传》，“二年，狼皮等
馀党复叛，诏大将军韩杲讨之，俘斩甚众。”

### 武帝保定 年步落稽数入寇达奚震讨之

按《周书武帝本纪》不载。按《稽胡本传》：“保定中，离石
生胡数寇汾北，勋州刺史韦孝宽于险要筑城，置兵
粮以遏其路。及杨忠与突厥伐齐，稽胡等复怀旅拒，
不供粮饩。忠乃诈其酋帅，云与突厥欲回兵讨之。酋
帅等惧，乃相率供馈焉。其后丹州、绥州、银州等部内
诸胡与蒲川别帅郝三郎等，又频年逆命。复诏达奚
震”、辛威、于寔等前后穷讨，散其种落。

### 天和二年延州总管宇文盛城银州步落稽等欲邀袭盛兵盛讨斩之

按《周书武帝本纪》，不载。按《稽胡本传》：“天和二年，延
州总管宇文盛率众城银州，稽胡白郁久同、乔是罗
等欲邀袭盛军，盛并讨斩之，又破其别帅乔三、勿同
等。”

天和五年，稽胡等入寇，开府刘雄败之。

按《周书武帝本纪》不载。按《稽胡本传》：“五年，开府刘
雄出绥州，巡检北边川路。稽胡帅乔白郎、乔素、勿同
等度河逆战，雄复破之。”

====建德五年高祖败齐师于晋州步落稽盗其所弃甲====仗《没铎》自立，称《圣武皇帝》。

按《周书武帝本纪》，不载。按《稽胡本传》，“建德五年，高
祖败齐师于晋州，乘胜逐北，齐人所弃甲仗，未暇收
剑，稽胡乘间窃出，并盗而有之，乃立蠡升孙没铎为
主，号圣武皇帝，年曰石平。”

“建德六年，命齐王宪等讨没铎，大败擒之，馀众降”
按《周书武帝本纪》，“建德六年十一月，稽胡反，遣齐王
宪率军讨平之。”按《稽胡本传》：“建德六年，高祖定东
夏，将讨之，议欲穷其巢穴。齐王宪以为种类既多，又
山谷阻绝，王师一举，未可尽除。且当剪其魁首，馀加
慰抚。高祖然之。乃以宪为行军元帅，督行军总管赵
王招”、谯王俭、滕王逌等讨之。宪军次马邑，乃分道俱
进。没铎遣其党天柱守河东，又遣其大帅穆支据河
西，规欲分守险要，掎角宪军。宪命谯王俭攻天柱，滕
王逌击穆支，并破之，斩首万馀级。赵王招又擒没铎，
馀众尽降。

### 宣政元年稽胡帅刘受罗千复叛越王盛讨擒之

按《周书武帝本纪》不载。按《稽胡本传》：“宣政元年，汾
州稽胡帅刘受罗千复反，越王盛督诸军讨擒之。自
是寇盗颇息。”

梁

《大汉国以梁》，时闻于中国。

按《梁书本纪》不载。按《东夷传》，“大汉国在文身国东
五千馀里，无兵戈，不攻战，风俗并与文身国同，而言
语异。”